Diari Oficial de la Generalitat Valenciana


Sumari del DOGV 9725, del 15-11-2023 (2023/11523)

RESOLUCIÓ de 6 d'octubre de 2023, de la secretària autonòmica de Cultura i Esport, per la qual s'accepta la renúncia a la subvenció concedida per Resolució de 28 d'abril de 2023, del secretari autonòmic de Cultura i Esport, per la qual es regula i concedeix una subvenció directa a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador per a l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11587


Data del document
:   06-10-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 6 d'octubre de 2023, de la secretària autonòmica de Cultura i Esport, per la qual s'accepta la renúncia a la subvenció concedida per Resolució de 28 d'abril de 2023, del secretari autonòmic de Cultura i Esport, per la qual es regula i concedeix una subvenció directa a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador per a l'exercici 2023. [2023/11694]  
La Llei 9/2022, de 30 de desembre, de pressupostos de la Generalitat per a l'exercici 2023, preveu, amb càrrec al programa 452.10, Llibre, arxius i biblioteques, centre gestor 01, secció 09, servei 03 i capítol IV, la línia de subvenció S8631000, amb la denominació «Subvenció a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador», amb una dotació de 10.000,00 €, de regulació nominativa i concessió directa, i que té com a descripció i finalitat l'aportació al funcionament de la fundació i a la realització d'activitats per al foment de la seua obra. L'entitat beneficiària és la Fundació Carles Salvador.  
  
Aquesta línia de subvenció es troba inclosa en el Pla estratègic de subvencions de la Conselleria d'Educació, Cultura i Esport, per al període 2020-2023, aprovat per la Resolució de 23 de març de 2020, de la Conselleria d'Educació, Cultura i Esport, i modificat per la Resolució de 19 de gener de 2023, de la consellera d'Educació, Cultura i Esport, que inclou en el referit capítol de la Direcció General de Cultural i Patrimoni, l'objectiu estratègic 36: Subvenció a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador (DOGV 27.01.2023).  
  
En data 15.05.2023 es publica en el DOGV (núm. 9595) la Resolució de 28 d'abril de 2023, del secretari autonòmic de Cultura i Esport, per la qual es regula i concedeix una subvenció directa a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador per a l'exercici 2023.  
  
La Fundació Carles Salvador, amb data 23.05.2023, d'acord amb el que es preveu en la Resolució de 28 d'abril de 2023, manifesta la seua conformitat amb la concessió de la subvenció i les bases reguladores de la mateixa mitjançant la presentació telemàtica de l'Annex I degudament emplenat i signat.  
En data 08.08.2023, la presidenta de la Fundació Carles Salvador, presenta de manera telemàtica un escrit amb número de registre GVRTE/2023/3413919 mitjançant el qual se sol·licita que, davant una variació de les circumstàncies econòmiques de la fundació que deriva en la impossibilitat de realitzar les activitats per al foment de l'estudi i la difusió de l'obra i la personalitat literària de Carles Salvador objecte de la subvenció, s'accepte la renúncia declarant conclús el procediment.  
  
El resolc tretzé, apartat quart de la Resolució de 28 d'abril de 2023, del secretari autonòmic de Cultura i Esport, per la qual es regula i concedeix una subvenció directa a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador per a l'exercici 2023 estableix que, la no realització per la Fundació Carles Salvador de les activitats subvencionables previstes en el resolc quart, donarà lloc al decaïment del compromís econòmic de finançament per part de la Conselleria d'Educació, Cultura i Esport, en aquest cas, Vicepresidència Primera i Conselleria de Cultura i Esport, després de l'aprovació de Decret 10/2023, de 19 de juliol, del president de la Generalitat, pel qual es determinen el número i la denominació de les conselleries, i les seues atribucions.  
  
Per tot l'exposat, de conformitat l'esmentada Resolució de 28 d'abril de 2023, del secretari autonòmic de Cultura i Esport, els articles 84.1 i 94.4 de la Llei 39/2015, d'1 d'octubre, del procediment administratiu comú de les administracions públiques, l'article 37.1 b) de la Llei 38/2003, general de subvencions i en virtut de la Resolució de 13 d'abril de 2022,del conseller d'Educació, Cultura i Esport, sobre delegació de competències en determinats òrgans, resolc:  
  
  
Primer  
Acceptar la renúncia presentada per la Fundació Carles Salvador a la subvenció concedida per Resolució de 28 d'abril de 2023, del secretari autonòmic de Cultura i Esport, per la qual es regula i concedeix una subvenció directa a la Fundació Carles Salvador per al foment de l'estudi i la difusió de l'obra i personalitat literària de l'obra de Carles Salvador per a l'exercici 2023.  
  
Segon  
Anul·lar el crèdit pressupostari corresponent en tractar-se d'una subvenció nominativa i de concessió directa l'única entitat de la qual beneficiària és la Fundació Carles Salvador.  
  
Contra aquesta resolució, que esgota la via administrativa, es pot interposar recurs potestatiu de reposició conforme als articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del següent dia a la seua publicació davant el mateix òrgan que va dictar la resolució, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'estableix en l'articulat de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 d'octubre de 2023.- La secretària autonòmica de Cultura i Esport: Paula Añó Santiago.